Ara va de debó: Ja ha començat!!!\nJa ha començat!!!\nSé que hi ha molta gent, a qui no li agrada el fred i que el troben desagradable. A mi m'agrada, això de poder fer coses i no suar com un porc o com una porca en el meu cas.\nDoncs si, ja ha arribat el fred i també el tant esperat inici de temporada. Masella va començar la temporada l'altre setmana, però no vaig pujar perque sabia que com que no obrien tots els remuntadors, les cues serien espantoses. Però, aquesta setmana ja no em podia estar, saber que es podia anar i no fer-ho em neguitejava, ja havia oberts els telecadires, així que no podia ser tan espantós, tot i que no hi havia cap altra estació que obrís, per a molta gent la temporada no comença fins el pont de la constitució, encara que aquest any amb un saltet en tindrem prou, no caldrà un pont per passar-lo. Aquesta és la pinta que tenia la Tossa, impressionant. Si voleu veure més fotos, aquí teniu l'enllaç.\nEls nens, no anaven a pujar, tenien coses rares i "rollos" que cada cop entenc menys, però és la seva vida i ja s'ho faran. I anava a pujar sola, com altres vegades, però com que amb la Yolanda ens quedava pendent anava a dinar al restaurant d'Urús, que l'home ens havia portat el dia que ens haviem perdut pel bosc de Comaoriola, doncs la vaig trucar per proposar-li, que jo pujava a Masella i que si volia, després podiem anar a dinar a Urús, perque la Yolanda no esquia. I va dir que si.\nDesprés d'unes quantes baixadetes, gaudint com una camella, tot i que pel meu gust havia massa snows, són com una plaga. I evidentment no tots, però si que hi ha molts de molt mal educats i que no tenen ni "puta idea" de com cal comportar-se en una pista d'esquí i evidentment són els que tampoc no saben comportar-se fora. Vaja, com els que van sortir diumenge al Telenotícies vespre vanagloriant-se d'haver donat positiu al control d'alcoholemia que havien fet els mossos a Montcada a les set del matí. A mi amb vint anys em passa això! i només de pensar amb la bronca que tendria a casa, s'em passa de cop la "taja". Doncs, al que anava, que sempre em passa el mateix i acabo fent una entrada més que llarga.\nDesprés d'unes baixadetes i la cerveseta a la terrassa de la cafeteria, vam anar a dinar al "Racó d'Urús", fantàstic i meravellós, el restaurant molt maco i acollidor, no vol dir nyonyo i romàntic, que anant amb la Yolanda no toca això. I el menjar boníssim i el preu? normal.\nPerò, no tot anava a ser tan idílic, a la baixada, una caravana d'aquelles històriques, tres hores per fer un recorregut que amb una hora es fa, però que hi farem!.\nJa sé que amb tanta gent amoïnada per la crisi, patint per que no el despatxin de la feina ( jo m'incloc, en aquest punt no hi ha ningú sa i estalvi), per si pujen les hipoteques i tot i els sous no pujen i jo fent un post frívol i d'anar a gastar, però si hi ha crisi a la carretera no es notava i a pistes ja us ho diré al final de temporada.\nNo sé si li pot interessar a algú, però aquest any és l'any del centenari de l'esquí a Catalunya i a La Molina els dies 13 i 14 de desembre es farà una prova de la Copa del Món d'esquí Alpí femení.\nQue t'agrada una muntanya! He estat veient la galeria i són precioses les fotos, això si caldria anar amb ulleres, jo no aguantaria tant reflex i sobre tot bronzejador.\nDisrfutala que si una cosa dolenta ha de venir ja vindrà.\n19 de novembre de 2008 a les 14:44\njo ja vaig tindre una experiència massa traumàtica (exagerant molt) amb la neu, un cap de setmana a Andorra.\nJa en vaig tindre prou\n19 de novembre de 2008 a les 15:58\npassa't ho bé, com cada any, però a mi no m'hi busquis, que jo sóc de solet i platjeta, I ara a aquest temps no hi ha ningú i pots passejat molt. El diumenge vam anar fins el cap del riu Tordera, que porta aigua, increïble i s'hi estava de conya\n19 de novembre de 2008 a les 16:02\nper si no parlem dinem no demà? jo arribaré cap ales 11h\nNoia doncs molt bé tu que pots, disfruta de la neu, d'esquiá i del fred que es molt sà diguin el que diguin, a mí m'agrada mes l'hivern que lèstiu amb tanta calor.\nI sí es cert que encara que hi ha crisi quan toca anar a esquiar no existeis, pero que vols no hi ha en tot l'any solsamnet una miqueta a l'hivern per això s'ha de aprofitar tant que sí.\nPer cert no savía que era la Copa del Mon d'esqui femení 12 i 13 aquí a la Molina, que bé doncs no??\n19 de novembre de 2008 a les 17:27\nLo del control va ser patetic ... Jo no se esquiar ves.\n19 de novembre de 2008 a les 20:01\nOOOOOOOOOh!!!! En català!!! Has estado haciendo clases de catalán? miarma. Que sorpresa más buena!. Evidentemente las gafas de sol son imprescindibles incluso en dias sin sol, el reflejo te quema los ojos, a mi bronceador no me hace mucha falta, ya tengo un color así como oscurillo, pero protección si que me pongo.\nJesús m. Tubau:\nTan dramàtic no pot ser! Pobreta neu, si és toveta! o no sempre.\nVau anar al Montseny? Ei, que ja saps que a mi també m'agrada molt.\nJa et diré el que de demà, que no sé pas com tindré a ma mare, ja parlem, però per si veus això abans de parlar.\nJa és que hagi crisi, l'any que la temporada es presenta tan bona. De fet a mi si hi ha crisi i va menys gent, sóc egoïsta, millor, esquiar sense cues i sense tanta gent pel voltant. És que ja tinc la temporada pagada. Jo per poc que pugui, si que em faria gràcia passar-me a veure una estona la Copa del Món, no sempre hi ha l'elit a una passa de casa.\nEls del control, jo vaig al.lucinar, com si no anés amb ells i sortir d'aquella manera, yo controlo.\nHas provat mai a esquiar? o no ho has provat prou!\n19 de novembre de 2008 a les 23:03\nquina envejota! tinc ganes d'anar-hi aquest any! a veure si s'enganxa el gran i així ja tindré excusa!\n20 de novembre de 2008 a les 22:57\nDisfruta tú que pots!, a mi el genoll no em deixaria fer-ho, i la Mireia si li dic d'anar a la neu potser tampoc!. En qualsevol cas no pots deixar de fer sortides, mentre tinguem feina ens hem de donar algun detall per desconnectar, ja que si no us acabaran fent fora perque us veuran agobiades, feu mala cara i sembla que no estigueu a gust a la feina!, i en canvi d'aquesta manera demà arribaràs a la feina la mar de feliç i el teu lloc de feina serà més segur\n23 de novembre de 2008 a les 20:09\nHome, aquest any que la temporada es presenta bona val la pena aprofitar, i segur que al teu nano s'enganxa.\nQue el genoll no sigui una excusa! La Mireia és un altre tema, que ella és de platjeta i solet, però si el dia que puja la Yvonne l'enredem entre tots plegats. A mi ara, encara que em despatxin, puc continuar pujant, ja la tinc pagada per avançat. Demà no em toca anar a l'oficina, així que no em veuran la mar de feliç, però com que ha entrat la política de que em de riure o millor dit somriure, mira que són reconsagrats a en aquella santa casa.\n23 de novembre de 2008 a les 22:01\nLuz de gas es una máquina je je je je...\nQue recuerdos de las jornadas de esqui... y por allí lleváis ya cien años zigzageando.\n26 de novembre de 2008 a les 11:49\nno és que m'agradi, però en certa manera estic acostumada al fred. No hi ha res millor que despres d'haver passat un bon fred posarse al costat d'una llar de foc amb la manta.. no creus?\nque vagi be la temporada d'esquí!!!\n30 de novembre de 2008 a les 12:30


Àudios de la secció Els enregistraments de Catalunya Música - So de cobla - Pàgina 6\nContinuem sentint el contingut del concert final del Premi Sgae de sardanes 2005 amb la cobla Mediterrània dirigida per Bernat Castillejo.\nA partir d'aquesta setmana recuperem el concert final del Premi Sgae de sardanes 2005, celebrat el 20 de novembre d'aquell any al Teatre Monumental de Mataró.\nCompletem l'audició del concert de celebració del 75è aniversari del Foment de la Sardana de Barcelona que la cobla Sant Jordi dirigida per Jordi León va oferir el 23 de novembre del 1997.\nContinuem sentint el concert de celebració del 75è aniversari del Foment de la Sardana de Barcelona que la cobla Sant Jordi va oferir el 23 de novembre del 1997 a la seu d'aquesta entitat. Avui serà el torn de la música d'Antoni Català, Enric Morera, Eduard Toldrà i Joaquim Serra que hi va sonar.\nComencem a sentir el contingut del concert commemoratiu del 75è aniversari del Foment de la Sardana de Barcelona que la cobla Sant Jordi dirigida per Jordi León va oferir el 23 de novembre del 1997.\nCompletem l'audició del concert que la cobla Simfònica de Catalunya dirigida per Joan Lluís Moraleda va oferir el 16 de setembre del 2005 al Teatre Municipal La Faràndula de Sabadell. Sentirem "Segadors a Barcelona" de Josep Vinaròs i la propina musical que van interpretar, la sardana "Sabadell" de Joaquim Serra.\nAvui sentirem altres dues obres de les que la cobla Simfònica de Catalunya va oferir el 16 de setembre del 2005 al Teatre La Faràndula de Sabadell. Són la "Suite per a percussió i cobla" de Félix Martínez Comín i "Una boa paint un elefant" de Joan Lluís Moraleda.\nComencem a sentir el contingut del concert que la cobla Simfònica de Catalunya dirigida per Joan LLuís Moraleda va oferir el 16 de setembre del 2005 al teatre La Faràndula de Sabadell. Avui podrem escoltar les obres de Josep Maria Ruera i Agustí Cohí Grau que hi van sonar.\nSentirem la suite per a cor i cobla ampliada "Nadales d'arreu" de Manuel Oltra tal i com va sonar el dia de l'estrena, el 26 de desembre del 1994 al Palau de la Música Catalana amb l'Orfeó Català i la cobla Sant Jordi dirigits per Jordi Casas.\nSentirem la "Suite de cançons catalanes" per a cor i cobla de Josep Prenafeta en la interpretació del Cor Jove de l'Orfeó Català i la Cobla Sant Jordi. L'enregistrament el va fer Catalunya Música el 3 de juny del 1996 al Palau de la Música.\nCompletem l'audició del concert "Recordant Verdaguer" que les cobles Sant Jordi i La Principal del Llobregat van oferir el cinc d'abril del 2003 al Palau de la Música Catalana.\nContinuem sentint l'enregistrament del concert que les cobles Sant Jordi i La Principal del Llobregat van oferir el 5 d'abril del 2003 al Palau de la Música. Avui és el torn de la música de Josep Serra, Josep Solà i Josep Marimon que hi va sonar.\nComencem a sentir el concert "Recordant Verdaguer" que les cobles Sant Jordi i La Principal del LLobregat van oferir el cinc d'abril del 2003 al Palau de la Música Catalana.\nCompletem l'audició del concert de presentació de l'entitat "Sabadell Més Música" que Catalunya Música va enregistrar el 20 de setembre del 2003 al teatre La Faràndula de Sabadell.\nDel concert de presentació de l'entitat "Sabadell més música" avui sentirem la fantasia per a cobla i percussió "Gàuver" de Josep Vinarós i la petita cantata per a cor i cobla "Fem realitat un somni" de Joan LLuís Moraleda.


Albert designa nou gerent general al Club | LYNX FC\nAlbert designa nou gerent general al Club\nDirector Comercial i Màrqueting Jonathan Costa és nomenat com a director general del club.\nJonathan que surt pel departament comercial i de màrqueting durant un període prolongat. El seu moment més memorable va venir quan ell va assumir el repte d'organitzar primers partits de la UEFA de futbol sala Grup del club a Gibraltar que va ser considerat per la UEFA com un gir decisiu en la història de Futsal de Gibraltar.\nVa prendre la plena responsabilitat de la incorporació de patrocinis i va establir la seva primera presència en línia que atrau més de 45’000 visites cada mes a través d' 35 països. Propietari Mr Albert Parody va dir que va jugar un paper important en el creixement del club durant l'últim parell d'anys i era un membre crucial en fer suggeriments en el Comitè.\nJonathan va afegir més tard “És un veritable honor per a mi ser considerat per al paper, però he d'agrair a l'equip en el seu conjunt. Aquest és un club de futbol, i res s'aconsegueix de manera individual. tots guanyem, i tots perdem, però mai ens rendim. Tots hem treballat dur al club, i és genial veure que un club ha aconseguit mantenir un nivell tan alt sense una sola inversió.”\nJonathan també va lloar dient que l'equip de futbol sala “Com podem oblidar l'èxit de Nick i el seu equip han aconseguit en els últims anys. Jo només admiro la seva ètica de treball dins i fora de la pista, i estic sempre al seu admirador.”


#mésquellibres | L’Anna ens recomana “Qui què, qui” i “Qui què, on” | Biblioteques de Manresa\n#mésquellibres | L’Anna ens recomana “Qui què, qui” i “Qui què, on”\n18 Novembre 2016 · by Biblioteques de Manresa\t· in #mésquellibres, Recomanacions.\t·\nQui què, qui / Olivier Tallec\nQui què, on / Olivier Tallec\nEl seu autor és Olivier Tallec, il·lustrador francés que va néixer el 1970 a la Bretanya. És autor de més d’una cinquantena de llibres infantils, que han estat traduïts a nombroses llengües.\nEl 2014 va ser guardonat amb el Premi Landerneau Album Jeunesse pel seu llibre Louis 1er, Roi des moutons, publicat a Catalunya com a Feliu, Rei de les ovelles, per l’editorial Animalllibres.\nAvui us recomanem els seus dos meravellosos àlbum il·lustrats de l’editorial BiraBiro. Són uns llibres-joc apaïsats, a doble pàgina, que es llegeixen obrint-los com si es tractés d’un bloc. A cada pàgina hi ha una pregunta com per exemple: “Qui ha dormit poc?”, “Qui ha jugat amb el gat?”, i a partir d’aquesta pregunta hem de buscar el personatge que fa l’acció o mostra una actitud concreta. La majoria són animalons de diferents colors i mides i, entre ells, s’hi amaguen nens que participen en el joc.\nAquests llibres ens presenten unes boniques il·lustracions per començar a veure com es reflecteixen les emocions a les nostres cares i quines postures agafem en determinades ocasions, quan tenim por, quan tenim son, quan s’escapa el pipi…\nAlerta, que de vegades podem dubtar! Per tant hem de fer servir tota la nostra capacitat d’observació, imaginació, perspicàcia i atenció per descobrir el personatge o personatges amagats.\nEstan destinats als primers lectors, per observar, pensar i jugar. Molt recomanable per passar una estona divertida en família, mirant, buscant i descobrint!\nRecomanat per l’Anna Monell de la biblioteca Ateneu Les Bases de Manresa\n← Storytime a la Biblioteca del Casino #Manresa\nLa Biblioteca del Casino participa en l’elaboració del Monogràfic “Productes i cuina de proximitat” →


LES INSTITUCIONS FISCALITZADORES REFORCEN LES ACCIONS DE COORDINACIÓ EN EL CONTROL DE LES ENTITATS LOCALS\nPalma, dimecres 8 de novembre de 2017\nMadrid, 7 de novembre de 2017. En el marc de les actuacions de cooperació i col•laboració entre totes les Institucions de Control Extern del sector públic, avui ha tingut lloc, a la seu del Tribunal de Comptes, la segona reunió semestral de la Comissió de Coordinació de la Institució i els Òrgans de Control Extern de les Comunitats Autònomes (OCEx), així com de la Comissió de la Plataforma de Rendició de Comptes, presidides per la consellera d'Entitats Locals del Tribunal, María José de la Fuente.\nA la reunió de la Comissió de Coordinació s'han debatut diverses qüestions d'interès comú en l'àmbit local. S'ha intercanviat informació sobre possibles àrees per abordar en els programes respectius per a 2018 i s'han identificat els àmbits d'interès compartit per evitar duplicitats o llacunes i per enfortir les actuacions conjuntes.\nLa plena rendició dels comptes generals per part de les entitats locals constitueix una prioritat per a les institucions fiscalitzadores, i tant és així que es tracta, no només d'una obligació legal d'aquelles, sinó, fonamentalment, d'un deure bàsic per fer efectiva la transparència necessària de la gestió, i la seva omissió constitueix un dèficit democràtic. Per això, la Comissió de Coordinació ha posat especial esment en l'anàlisi dels nivells de rendició dels comptes corresponents a 2016 i en els resultats del desenvolupament dels plans d'actuacions impulsats per les institucions fiscalitzadores per promoure-la. Així mateix, s'ha examinat la remissió a aquestes de la informació sobre contractes i convenis formalitzats i sobre acords adoptats en contra de les objeccions interposades pels interventors a què estan legalment obligades les entitats locals, informació tota essencial per a l'execució de la fiscalització.\nTambé s'han abordat en aquesta reunió qüestions encaminades a l'establiment de mecanismes per impulsar accions coordinades. S'ha examinat l'estat de situació de la fiscalització dels acords i les resolucions contraris a objeccions formulades pels interventors locals i les anomalies detectades en matèria d'ingressos, així com sobre els acords adoptats amb omissió del tràmit de fiscalització prèvia, que el Tribunal de Comptes i els OCEx duen a terme en col•laboració, i que tots acabaran enguany. Igualment, s'han discutit diverses iniciatives encaminades a homogeneïtzar procediments, actuacions i eines de treball.\nA la reunió de la Plataforma de Rendició de Comptes s'han presentat diverses propostes per adaptar, en la major mesura possible, l'operativa d'aquesta eina informàtica i de les seves utilitats als desenvolupaments de les seves aplicacions i a les necessitats dels usuaris, i a obtenir el màxim rendiment de l'explotació de les dades que conté.\nLa Plataforma, que es va posar en marxa al 2007 i l'ús de la qual comparteixen el Tribunal de Comptes i la major part dels OCEx, contribueix de manera significativa a la simplificació de la rendició dels comptes i de la remissió regular a les institucions fiscalitzadores de la informació i la documentació a què estan obligades les entitats locals, a la millora de la qualitat de la informació remesa i a afavorir la transparència en la gestió.\nAquestes actuacions, que promouen la coordinació i la col•laboració entre les institucions fiscalitzadores, potencien l'enriquiment recíproc per al desenvolupament de les respectives competències i afavoreixen la maximització dels resultats del control.


plaestanydigital.cat | Banyoles Televisió - L'AE Cornellà segueix intractable i goleja el Bonmatí per 4 a 0\nL'AE Cornellà segueix intractable i goleja el Bonmatí per 4 a 0\nL’Agrupació Esportiva Cornellà segueix comptant els partits de lliga per victòries. Dissabte, el conjunt entrenat per Pep Risco va golejar per un clar 4 a 0 al Bonmatí i manté la pugna amb el filial del Bescanó al capdamunt de la classificació d’aquest grup 27 de Quarta Catalana.\nSegurament els aficionats cornellencs es freguin els ulls. Després d’una temporada, la passada, en què l’equip va patir i va haver de flirtejar constantment amb la part baixa de la taula, enguany el conjunt verd sembla un altre. Ja va donar-ne mostres durant la pretemporada però ja se sap que a vegades la preparació és molt enganyosa i calia reflectir-ho a la lliga. Els verds ho han fet amb un inici de competició impecable. Dissabte afrontaven el segon partit consecutiu a casa contra un Bonmatí renovat i que en tres jornades de lliga ja s’haurà enfrontat a tres equips del Pla de l’Estany.\nEls de la Selva havien debutat amb una derrota per la mínima a Camós però venien de golejar per 4 a 1 al Serinyà. A Cornellà, però, hi arribaven amb la baixa d’un dels seus referents en atac, el davanter Jordi Simon, màxim golejador de l’equip la temporada passada i autor de dues dianes en els dos primers partits d’aquest curs. El duel va començar igualat fins que al quart d’hora de joc Arnau Juidias inaugurava el marcador en una bona acció personal. Quart gol en tres partits de l’ex de l Camós, que se situa com a pitxitxi del grup empatat amb Mohamed Akboua del Bescanó “B”. Posar-se per davant tan aviat és, per un equip que es troba en clara dinàmica positiva, oli en un llum. I el Cornellà va poder afrontar amb més tranquil·litat la resta de partit. Abans del descans, un gol de Cristian Garcia començava a encarrilar la victòria i, per si quedava algun dubte, Hamady feia el tercer només de començar el segon temps. La sentència va arribar ja al tram final de partit, novament obra de Hamady.\nDe la resta d’equips del Pla de l’Estany, només el Camós va disputar el seu partit contra Les Preses “B”, que va acabar amb empat a 2. L’EF Garrotxa – Sant Miquel i el Serinyà – Osor es van suspendre pel mal estat del terreny de joc per les pluges. La classificació continua encapçalada per Bescanó “B” i Cornellà amb 9 punts, mentre el Sant Pere Màrtir és tercer amb 7. El Sant Miquel ocupa la quarta posició amb quatre punts i un encontre menys, el Camós també en suma quatre i és sisè mentre el Serinyà segueix com a cuer sense puntuar i havent disputat un encontre menys.\nEn la propera jornada, el Cornellà visitarà l’Osor; el Serinyà jugarà al camp de Les Preses “B” i el Camós ho farà a Ripoll. El sant Miquel descansarà ja que el seu rival, el Santjoanenc, s’ha retirat de la competició.


Els nostres professionals no només són escollits per la seva titulació, sinó per la seva gran experiència i per les seves habilitats pedagògiques. Els especialistes que formen part del nostre equip són:\nMestres d' Educació Especial: professionals especialitzats en l'educació de persones que per les seves característiques individuals necessiten una atenció personalitzada i individualitzada.\nMestres d'audició i llenguatge: especilistes que ofereixen atenció específica als alumnes amb retards i trastorns en la parla, la comunicació i el llenguatge.\nMestres de totes les especialitats: professionals especialitzats en diverses àrees i matèries de l’educació.\nPsicopedagogs: experts que ajuden a avaluar, a assessorar i a tractar problemàtiques dels nens/es. Aquests especialistes ofereixen una orientació educativa i professional, donen suport en metodologies pròpies del procés d'ensenyament i d'aprenentatge, entre d’altres funcions.\nLogopedes: especialistes en la prevenció, l’avaluació i la intervenció dels trastorns del llenguatge de la població tant infantil com adulta.\nPsicòlegs i reeducadors: professionals que intervenen de forma sistematitzada a partir de les característiques de les persones i dels grups socials, amb la finalitat de poder contribuir en la formació de les seves actituds, aptituds i valors envers la integració en el grup social de referència.\nPedagogs: especialistes en els processos educatius i de la formació, l’exercici professional dels quals implica l’ús dels instruments cognoscitius, metodològics i d’intervenció per a promoure el canvi en les persones de totes les edats, la família i la comunitat.\nIntegradors i Educadors Socials: experts i tècnics en els camps de l'educació no formal, l’educació d'adults i la inserció social de joves inadaptats, així com també poden intervenir en l'acció socioeducativa i cultural.


Cristina Junyent - El grafè, un nou material amb noves propostes | NacióDigital\nEl grafè, un nou material amb noves propostes\n«En la digitalització creixent en què ens trobem sotmesos, el grafè es proposa com a solució per a qüestions tècniques i, tant de bo, socials»\nper Cristina Junyent , 27 de febrer de 2016 a les 00:01 |\nEl procés de digitalització és irreversible. Cada cop fem més coses amb el mòbil: ha esdevingut un petit ordinador portàtil. I és ubic: a regions del món on hi ha dificultats d’aigua o d’aliment, hi ha mòbils. El mòbil ho és tot. Però, de quins materials està fet un mòbil? En la seva fabricació es fan servir liti, cobalt i tàntal a la bateria; coure en els cables i les plaques dels circuits impresos; estany a les soldadures; plàstic a la carcassa, i or i plata en els contactes dels xips. La demanda dels darrers anys ha elevat el preu d’aquests minerals. I l’elevat preu ha provocat conflictes armats en els països en vies de desenvolupament d’on s'extreuen. Així que es busquen nous materials més econòmics per a la fabricació de mòbils. I els busquen en la nanotecnologia.\nLes magnituds petites són més difícils d’imaginar que les grans. Ens és fàcil multiplicar; dividir, però, és menys intuïtiu. Intentem-ho. Imaginem que volem en un avió a 12.000 m d’altitud: no veiem les persones. Quan l'avió baixa, comencem a distingir cases, cotxes, individus. Si associem les dimensions a potències de 10, la dimensió humana és n=0 (no debades és una convenció nostra). Si n=-6 som a l’escala cel·lular, l’escala micro, la milionèsima part del metre. Si n=-9 som en l'escala de l'àtom, l'escala nano, la mil milionèsima part del metre. La nanotecnologia, doncs, és la ciència que estudia i manipula la matèria a l'escala atòmica. Com tota disciplina nova, vol eines noves i obre noves perspectives: emergeixen propietats que la fan una tècnica potentíssima. I un dels nous materials que ha emergit és el grafè. Pel grafè s'ha passat de la micro a la nanoelectrònica; s’empra en química, medicina, farmacologia i telecomunicacions. El grafè és el material estrella; per què, sinó, se li ha dedicat un pavelló al Mobile World Congress?\nEl grafè és un dels materials disponibles més interessants i versàtils. És una làmina feta d’una xarxa hexagonal de carboni i extremament prima: només d’un àtom de gruix; es pot dir, doncs, que només té dues dimensions. I les seves propietats són úniques. A més de ser el material més prim conegut, pot ser dues-centes vegades més resistent que l'acer i, si bé pot ser dur com el diamant, és flexible com el plàstic. Lleuger, transparent i impermeable, condueix l'electricitat millor que cap altre metall conegut. S’obté del grafit, una matèria primera molt abundant a la natura, que s'extreu de les mines de carbó i s'usa per fabricar llapis, frens de cotxes o acers. També s’obté del grafit sintètic. Va ser sintetitzat per primera vegada el 2004, i el 2010 els seus descobridors van rebre el Premi Nobel de Física. El principal obstacle per a emprar-lo de forma massiva és que encara no és possible fabricar-lo a gran escala.\nEl grafè té moltes aplicacions en la indústria mòbil i pot resoldre problemes com la flexibilitat, la càrrega de bateries i la capacitat dels sensors. Tot apunta que determinarà la següent generació de tecnologia mòbil. Pantalles, carcasses i bateries seran flexibles. La transmissió d'energia i la capacitat d'emmagatzematge es doblarà. La tecnologia de sensors permetrà créixer la internet de les coses; i la tecnologia de xip, augmentarà la transmissió de dades. La Unió Europea impulsa la iniciativa de recerca Graphene. Ha destinat un pressupost de mil milions d’euros a un consorci acadèmic i industrial, que de forma conjunta abasta tota la cadena de valor del grafè explotant-ne les propietats úniques: des de la producció de materials per a components fins a la integració de sistemes. Tant de bo amb el grafè també es redueixin les tensions socials i ecològiques que generen els mòbils que duem a les butxaques.\nPer CanRauxa el 27 de febrer de 2016 a les 11:06\nBon article per començar a entendre allò de que molta gent parla però, a nivell n=0 (parafrasejant l'escrit) hom encara no veu clar.\nSom nosaltres, els humans, els que creem els conflictes. Avui és per un motiu, demà per un altre. Som capaços del millor i el pitjor. Els materials, són materials.


Presentació impressores HP - EIKONOS Servicios Audiovisuales\nPresentació impressores HP\nHP va presentar en el Palau de Congressos de Catalunya les tres noves impressores professionals LaserJet que proporcionen una major protecció davant d’atacaments maliciosos en PCs i impressores. Per aquesta acció tan important per a la companyia es va confiar plenament en Eikonos per a la projecció i la realització en directe de l’esdeveniment. La sala estava acondicionada amb tres pantalles de relació 16:9 de dos medides diferents, la major de 12×6.77m al mig de les de 6×3.39m. La pantalla principal estava projectada amb la última adquisició d’Eikonos, el Christie Boxer 4K 30.000 lúmens ANSI, per visualitzar vídeos i la senyal de televissió. Mentre que les pantalles laterals amb el Christie Roadster 20.000 lúmens ANSI HD en les que també apareixien vídeos i la presentació en Power Point dels ponents.\nA més, el congrés es va gravar en directe amb dos càmeres Panasonic HD. Tots aquests elements van ser coordinats amb el processador Christie Spyder X20 per a que els assistents poguessin seguir en viu la presentació.\nUn cop finalitzat l’acte, el client va felicitar a Eikonos per l’assessorament en l’elecció del material i per la gestió del muntatge audiovisual tan a nivell tècnic com humà.


Abonament 30% de la paga extra de 2013 – UGT Presons\nTal i com preveu l’Acord que només la UGT i CCOO vam signar l’11 de desembre de l’any passat, el Govern ha fet efectiu l’abonament del 30% de la paga extra de 2013 a la nòmina d’aquest mes d’octubre, donant així compliment a l’acord signat i continuant així la devolució de les pagues extres de 2013 i 2014 que ens va robar.\nDevolució, ja efectuada el passat mes de març, del 10% de la paga de 2013.\nDevolució, efectuada aquest mateix matí, del 30% de la paga de 2013 al llarg d’aquest 2019.\nDevolució del 60% restant de la paga de 2013 al llarg de 2020. En la propera reunió de negociació la UGT proposarà que el pagament es faci el més aviat possible.\nDevolució del 55% de la paga de 2014 al llarg de 2021 i recuperació del 50% de la “bufanda”.\nDevolució del 45% restant de la paga de 2014 al llarg 2022 i recuperació del 100% de la “bufanda”.\nEl pagament es farà d’ofici tant al personal que es troba en servei actiu com al personal que hagi deixat de prestar serveis.


Garraf – Vilanova i la Geltrú - D'excursió per Catalunya\nCamins de la Mediterrània – etapa 22\nAquesta etapa comença resseguint la part que toca al massís i al parc natural del Garraf. Mentre el camí travessa la inesperada zona rural interior, uns quants metres per sobre del que hem vist en aquestes ultimes etapes. El poble de Sitges queda molt ben situat amb vistes al mar i tot seguit farem el tram de l’interessant camí de ronda o dit també GR-92 que ens portarà fins a Vilanova i la Geltrú, capital de la comarca del Garraf. Aquí, ens toparem amb el GR-5 conegut també com a camí o recorregut de les ermites. Mentre nosaltres anem fent el camí de la Mediterrània en direcció a les cases d’Alcanar.\nGarraf (15 m), Castell del Garraf, El Castellet (camí de ferradura entrant a dintre del Parc Natural del Garraf), camí de les Costes, Can Lluçà (291 m), Can Plana, Vilagrassa, Casa Nova, Ca l’Amo, La Guardieta, Can Marcer, La Fassina, Platja de San Sebastià, Sitges (15 m), Platja de l’Home Mort, Platja de la Desenrocada, Can Soli-crup, San Cristòfol, i Vilanova i la Geltrú (15 m).\nMapa etapa 22: Garraf – Vilanova i la Geltrú\nPerfil etapa 22: Garraf – Vilanova i la Geltrú\nGarrafSitgesVilanova i la Geltrú


Escrita per Miquel Perelló - d’abril 02, 2020\nBon dia a tots, darrer dia de la setmana, esper que hagi passat ràpid i que disfruteu del cap de setmana.\nAvui la lectura que heu de fer és del llibre de CASTELLÀ, pàgina 144 i contestar les preguntes de la 145. Pensau que abans de contestar heu d'haver llegit 2 vegades la 144.\nUna altra feina que heu de fer és escriure un comentari al blog a veure si la lectura de UNA INVITADA ESPECIAL vos ha agradat.\nI finalment haureu de fer aquesta fulla de sumes i restes que vos deix a l'enllaç!\nAquí també vos deix una regalet especial perquè acabeu més contents la setmana.\nMolts d'ànims a tots i bon cap de setmana.\nAlejandro ha dit…\nBON DIIA SOM N'ALEJANDRO M'HA AGRADAT OSA POLAR\n3 d’abril de 2020, a les 1:20\nTelma ha dit…\nBuenos días, soy Telma me a gustado mucho la lectura y los dibujos porque un niño parecía uno de una película que vi ayer. Las y restas me han salido bien pero las restas me an costado un poco. Y me a gustado lo que mas el vídeo de Joana.\n3 d’abril de 2020, a les 2:34\nHola soc en Baltasar . M'ha agradat la lectura perque era molt viva l'osa . T'enyor Joana :)\n3 d’abril de 2020, a les 2:56\nHola soy Xisco serra binimelis la lectura de la invitada especial me a gustado mucho\n3 d’abril de 2020, a les 3:05\nHOLA MIQUEL SOC EN JOSEP.LA LECTURA M´HA ANAT BÉ . LES SUMES I RESTES TAMBE BÉ.\n3 d’abril de 2020, a les 3:31\nMònica Fullana ha dit…\nBon dia!!Miquel som na Neus castella m'ha anat molt be ara faig mates i ja acab. adeu Miquel fins dema!!!\n3 d’abril de 2020, a les 4:06\nHola som n'Elisa\nMe agradat molt lectura i tambe la escritura lliure de ahir.\nMates la sumes me van be pero restes no tant.\nUn beso molt gros per na Joana Maria\n3 d’abril de 2020, a les 4:13\nhola Miquel som Lamia el castella m'anat be matematicas encara no le fet el viedo de juana maria me a gustat molt adeu\n3 d’abril de 2020, a les 7:32\nPere ha dit…\nHola soc en Pere. Sa lectura m'ha anat molt be.\n3 d’abril de 2020, a les 8:49\nHola Miquel, som en Jaume O. La lectura m'ha agradat molt i he fet ses mates. Es video m'ha agradat molt. Una aferrada.\n3 d’abril de 2020, a les 9:34\nAxel ha dit…\nMiquel ja he fet els deures de matematiques\n3 d’abril de 2020, a les 9:37\nHola Miquel, som na Margalida, sa lectura m'ha agradat molt, i he estat molt contenta de veure na Joana. He pintat s'ou. He fet les sumes i restes.Es cap de semana, repasare es calcul mental que no me va masa be.\n3 d’abril de 2020, a les 12:25\nI LOVE 💕💖 SCIENCE PROJECTS\nTASQUES DIMECRES 8\nTASCA DIMARTS 7\nTASCA DILLUNS 6


Càmeres de videovigilància a la Rasa i dispositiu conjunt amb els Mossos a partir de divendres - Canal Terrassa\nCàmeres de videovigilància a la Rasa i dispositiu conjunt amb els Mossos a partir de divendres\nAquest divendres l’Ajuntament instal·larà al carrer de la Rasa la primera càmera de videovigilància destinada a augmentar la seguretat. L’equip de govern ja contemplava la mesura per més endavant però n’ha accelerat la implementació arran dels episodis de violència d’aquest cap de setmana, un d’ells a la mateixa Rasa.\nPrecisament per aquests fets el conseller d’Interior, Joan Ignasi Elena, s’ha reunit aquest dimarts a l’Ajuntament amb l’alcalde Jordi Ballart. Tots dos han acordat implementar a Terrassa, i també a partir de divendres, un dispositiu d’actuació conjunta entre la Policia Municipal i els Mossos d’Esquadra. Amb aquesta mesura es pretén crear un clima de confiança i tranquil·litat alhora que s’incrementa la sensació de seguretat. La presència policial serà més notòria, especialment a les zones amb més concentració de gent a les nits, sent un element dissuasori de baralles, agressions i robatoris amb força.\nBallart i Elena seguiran explorant vies de col·laboració entre les dues administracions en matèria de seguretat. L’alcalde també ha demanat al conseller celeritat en les investigacions de les agressions del cap de setmana i confia que aviat se’n detinguin els autors.\nA banda de les càmeres a la Rasa que s’instal·laran divendres, l’Ajuntament en posarà properament en altres indrets, encara per concretar, per reforçar la seguretat. Diverses àrees d’aportació de residus ja tenen, des de finals d’any, càmeres per detectar comportaments incívics i sancionar els infractors.\nUna altra mesura prevista per l’executiu municipal, les càmeres unipersonals dels agents de la Policia Municipal, no es podrà posar en funcionament fins tenir l’autorització de la Comissió de Videovigilància de Catalunya.\nParal·lelament el govern municipal mantindrà els punts d’informació i conscienciació per un oci responsable, reforçant-los amb educadors socials per arribar a més població jove.\nTags: butlleticàmeresJoan Ignasi Elenajordi ballartrasa\nEl govern tanca l’oci nocturn interior i torna a recomanar portar sempre la mascareta\nS’incrementen els controls periòdics de rosegadors davant l’augment de temperatures de l’estiu


BARCELONAUTES / JOSEP PONS – PERRUQUER I ESTILISTA – Barcelonautes TV\nBARCELONAUTES / JOSEP PONS – PERRUQUER I ESTILISTA\n14 abril, 2015 por Joan Sabater\nBARCELONAUTES TV ONLINEMar, abril 14, 2015 9:30pm URL:\nEl món de la imatge evoluciona i si volem destacar en la nostra professió hem d’evolucionar amb ell. Josep Pons aposta per una metodologia innovadora a través del campus virtual mitjançant el qual podràs cursar programes d’Especialització i Executive, per anar més enllà dels límits de la teva professió, per ampliar el teu camp d’acció, en definitiva, per destacar dins del mercat professional.\nLa metodologia formativa Josep Pons es basa en tres pilars fonamentals:\nPragmatisme. Formació orientada a la realitat del mercat professional emfatitzant la pràctica que se sustenta sobre uns conceptes teòrics sòlids.\nInnovació. Aportar recursos d’última tecnologia que permeti a l’alumne realitzar la seva formació a distància, en el moment i lloc que desitgi.\nAcompanyament. Els nostres estudiants progressen en la seva formació gràcies a l’acompanyament de l’equip de docents especialitzats a cada àrea que aporten recursos i suport perquè el nivell formatiu respongui a les expectatives desitjades.\nAls Programes Executive descobriràs noves perspectives enriquidores que aportaran valor afegit a la teva oferta o bé et permetran ampliar els teus serveis maximitzant el teu potencial.\nEls Programes d’Especialització t’elevaran a un nivell superior en la teva professió perfeccionant la teva tècnica i coneixements, incorporant les últimes metodologies a nivell nacional i internacional.\nEls programes educatius Josep Pons formen en valors. Valors d’autoconfiança, seguretat, respecte i bon fer. És per això que introduïm el concepte de Coaching que ens permet implementar i reforçar la nostra metodologia.\nUna visió innovadora passa sempre per un enfocament internacional, per aquest motiu oferim el programa Executive d’anglès aplicat a la Imatge Personal.\nFem de la nostra professió la nostra passió i evolucionem en positiu\ncap a un major enriquiment i nivell de professionalització.


Gaudeix gratis de "El lago de los cisnes" al 'notRubí’\nUn moment de la representació de "El lago de los cisnes" (foto: Nancy Reyes)\nRubí or notRubí, notRubí, Cultura, El lago de los cisnes, Ballet Nacional de Cuba,\nUs oferim la possibilitat de gaudir de la cultura gratis al “notRubí”. Sortegem 2 entrades dobles per al dimecres 21 d’octubre a les 20.30 h de l’obra El lago de los cisnes al Teatro Tívoli de Barcelona. Un espectacle que el Ballet Nacional de Cuba oferirà només en quatre funcions fins el 25 d’octubre.\nEl lago de los cisnes de Txaikovski és una de les obres més famoses del repertori tradicional que es va veure per primer cop al Teatre Bolxoi de Moscou el 20 de febrer del 1877. Després, amb la versió de Petipa i Ivánov, es va reestrenar el 27 de gener del 1895 al Teatre Marinski de Sant Petersburg.\nAlicia Alonso ha creat i dirigit la versió del Ballet Nacional de Cuba seguint aquesta coneguda estructura argumental, coreogràfica i musical que se sintetitza en tres actes i un epíleg.\nLa companyia és una de les més prestigioses del món de la dansa que va néixer l’any 1948 amb Alonso com a principal fundadora i primera figura. La línea artística del Ballet Nacional de Cuba parteix de la base del respecte a la tradició a la tradició romàntica i clàssica, estimulant a la vegada la tasca creativa de coreògrafs que seguien una línea de recerca en allò nacional i contemporani.\nTeatres com l’Òpera de París, la Scala de Milà, el San Carlo de Nàpols, l’Òpera de Viena o el Colón de Buenos Aires, han inclòs en el seu repertori la versió cubana de vàries obres.\nMés en aquesta categoria: « Marta C. Calvoparra i Esther P. Luque gaudiran gratis "El lago de los cisnes" al 'notRubí’ Carmen Mut i Jordi Cebrián veuran gratis “Neus Català, un cel de plom” a Rubí »


Servei de Gestió de la Investigació i Transferència de Tecnologia. Universitat d'Alacant\nINFORUVID juliol 2019 (Publicada 01/07/2019)\nConsulta el Butlletí d'Actualitat en R D I de les Universitats Valencianes de juliol de 2019\nINFORUVID juliol 2019\nPREMIS IMPULSO A INICIATIVES EMPRESARIALS INNOVADORES 2019 UNIVERSITAT D'ALACANT (Publicada 14/06/2019)\nLa Universitat d'Alacant va celebrar dijous passat 13, la Gala Impulse 2019 on es van donar a conèixer els guanyadors de l'última convocatòria dels Premis Impulse a iniciatives empresarials innovadores.\nEnguany s'han rebut un total de 32 propostes: 6 en la modalitat A para projectes empresarials promoguts per personal docent, doctors o estudiants de doctorat, l'objecte del qual siga l'explotació comercial de resultats de recerca de la UA; i 26 en la modalitat B, indicada per a projectes empresarials, promoguts per estudiants o titulats.\nGUANYADORS DELS PREMIS IMPULSE 2019\nÚltima actualització: 24-Jul-2019 12:38:55


Ben affleck “Vaig trigar molt a reconèixer, sense cap ombra de dubte, que soc alcohòlic”\nL’actor Ben Affleck i la cantant Jennifer López es van comprometre el 2002, i a principis del 2004 van trencar la seva relació. Han passat gairebé vint anys d’aquella ruptura i ara l’actor atribueix el trencament amorós a l’excessiu escrutini mediàtic que va patir López quan estaven junts. “La gent va ser refotudament dolenta amb ella: sexista i racista. S’escrivien coses sobre la Jennifer que, si es publiquessin ara, literalment t’acomiadarien”, explica Affleck en una entrevista que ha concedit al podcast Awards Chatter de The Hollywood Reporter.\nL’actor considera que, en l’època en què sortien junts, es van convertir “en la història sensacionalista en un moment en què aquest negoci creixia exponencialment”, tot i que afegeix que actualment segueix tenint paparazzis a la porta de casa que fins i tot li fan fotos quan treu les escombraries o li porten menjar a domicili.\nEn la mateixa conversa, Ben Affleck també reflexiona sobre com tant ell com López han refet les seves respectives vides després del trencament i explica que, malgrat el pas del temps, segueixen mantenint el contacte. “És una persona molt especial. Parlem sovint i sento per ella un respecte enorme”, afegeix.


TÈRBOL ATZUR: Susanna Rafart\nSusanna Rafart va néixer a Ripoll el 1962. Poeta, narradora i crítica literària, és de les poques veus femenines actuals que tenen una presència important en el món cultural i de les quals es poden trobar, amb relativa facilitat, les publicacions. També és força present a la xarxa.\nRafart va començar a escriure i publicar molt aviat. Llicenciada en filologia hispànica (1985) i en filologia catalana (1992) per la universitat autònoma de Barcelona, ha exercit com a professora agregada de llengua i literatura castellana a secundària. Actualment exerceix també la crítica literària en diverses publicacions, i participa sovint en l'organització de projectes culturals. Col·labora en diversos mitjans de comunicació com ara el diari Avui, la revista Caràcters o Catalunya Ràdio. També forma part habitualment de jurats literaris. És integrant del grup de poetes auto-anomenat els imparables.\nD'entre els seus reculls poètics cal destacar Pou de glaç (2002), premi Carles Riba 2001, Retrat en blanc (2004) i Baies (2005), premi Cavall Verd de poesia 2006.\nCementiri de Coleshill\nEl mateix mur, la força contrastada\nd'unes mateixes pedres que ara els donen\nla bonança de ser a l'altre costat.\nContra les làpides que els averanys\nfa temps que inclinen cap als mars de l'herba\n—no és mort, sinó dormint, algú va escriure—,\nuna filera de cassons i olles\nmig bruts i tebis del darrer sopar\nenganyen la certesa de trobar-se\nd'aquella part del món encara vius.\nEls sols projecten ombra.\ni obrir la veda de paraules certes\nCom un nanser lacònic\na qui el treball no venç\ni fa créixer una nansa\nfins a guardar-hi l'or\nerrívol de la lluna\nquallada com un lacre;\naixí ensonyat pel mar,\nfaig créixer un llarg poema\non ensivello els dies\nque cauen escatats\nde tots els seus silencis\nbrillants i salabrosos.\nI no m'empeny un far\nni la fatiga em mena:\ncom al nanser, la vida\nem va xisclant la mort,\ncar he perfet els límits\ndes d'una sola riba.\nDevoro amb la mudesa d'una ortiga\nel dòcil animal de l'esperança.\nL'engany del seu pelatge\nem mou a ser-ne el caçador\nservint-lo amb les paraules.\nEl prenc apregonat per fams antigues\ni amb la tinta dibuixo els seus ulls,\nque ja eren cecs.\nMolt aviat, un lloc desavinent,\nen hores rudes,\nes pot tornar una llar. Un rellotge,\nl'andana, unes vies,\nun canal emboscat,\nels constructors d'una gran biblioteca\na punt d'anar a esmorzar,\ni, a la butxaca de l'abric,\nentre menudes coses vostres,\nels versos subratllats d'un llibre.


per Redacció 03 de gener de 2019 15:05\nCurset per a policies de la Guàrdia Urbana per "reforçar la formació dels agents en matèria de benestar animal i de tracte dels mateixos". És la reacció urgent de l'Ajuntament al cas de la gossa Sota, morta d'un tret d'un guàrdia i que ha provocat una gran polèmica a causa de les protestes de la comunitat animalista.\nLa decisió s'ha segellat aquest dijous en una reunió de la tinenta d’alcaldia Janet Sanz i el comissionat de Seguretat, Amadeu Recasens, amb la presidenta del Col·legi Oficial de Veterinaris de Barcelona, Marta Legido.\nL'objectiu és que "aquesta iniciativa permeti que els agents coneguin el llenguatge corporal dels animals" per saber també com comportar-se ells –també amb el seu llenguatge corporal i actitud– i aconseguir "evitar situacions de conflicte o reduir-les". I que "no es torni a repetir cap situació que acabi amb un tràgic final com la dels fets del passat 18 de desembre, que va resultar amb la gossa Sota morta i un agent de la Guàrdia Urbana ferit".\nFonts municipals asseguren que la iniciativa "ja s’estava treballant" però admeten que s'ha accelerat. El curs es prepararà en col·laboració amb el Col·legi de Veterinaris i amb d’altres col·legis professionals i entitats animalistes amb la idea de fer-lo "tan aviat com sigui possible".\nEl grup municipal del PDeCAT ha assegurat en un comunicat que el curset de fet ja existia i que el govern municipal el va suprimir a inicis de mandat. El regidor Jordi Martí ha acusat a l'equip d'Ada Colau de perdre el temps i assumir un risc innecessari amb aquesta supressió: "Ara, a correcuita, per la crisi que s'ha obert amb el sacrifici violent de la gossa Sota, per l'alarma social que s'ha creat, i per la proximitat de les eleccions municipals, ens anuncien que reprenen la formació dels agents de la Urbana en aquesta matèria", ha recriminat.


N. Notícia: 11715\nData Notícia: 22/07/2020\nContinuant amb el projecte 100/10 destinat a difondre l’arquitectura del segle XX a les Illes Balears, aquesta tercera edició corresponent a l’any 2020, està dedicada a l’arquitectura realitzada a Menorca entre els anys 60 i 80.\nPossiblement d’entre l’arquitectura del segle XX realitzada a les nostres illes, la de Menorca sigui la menys coneguda. Sense una arquitectura popular mitificada pels arquitectes d’avantguarda, com Eivissa, i sense episodis com el del Racionalisme a Mallorca, la seva divulgació poques vegades ha superat l’àmbit local. I això que de fa temps ha comptat amb obres com la Guia d’arquitectura de Menorca de Josep M. Martorell, publicada ja fa més de trenta anys, i més recentment, ha comptat amb la que preparà Joan J. Gomila, editada pel nostre Col·legi, de la qual recentment se n’ha publicat la segona edició actualitzada.\nPer aquest motiu, el Col·legi Oficial d’Arquitectes de les Illes Balears, prosseguint amb el seu projecte 100/10 té la intenció d’organitzar una sèrie d’actes sobre l’arquitectura realitzada a Menorca entre els anys 60 i 80 amb la finalitat de donar-la a conèixer.\nEl perquè de la tria d’aquest període respon a què probablement és el més desconegut per al gran públic de l’arquitectura menorquina. Les figures de la primera meitat del segle, Francesc Femenias i Josep M. Claret, tot i seguir pendents d’un estudi a fons de la seva obra, sí que ja compten amb un cert reconeixement i en alguns casos fins i tot de protecció com a patrimoni de tots.\nEn canvi, les dècades que en el conjunt de l’estat significaren el trànsit definitiu cap a la modernitat arquitectònica, en un context també marcat pels canvis polítics, a Menorca no han comptat amb la difusió que permetés conèixer les seves realitzacions més significatives i la manera com participaren els arquitectes que treballaren a l’illa en aquesta transició.\nEl calendari d’activitats que es desenvoluparan al darrer trimestre de l’any inclou l’acte inaugural, l’exposició que es podrà gaudir a les diferents seus, un viatge a Menorca per visitar els edificis protagonistes de l’any i una taula rodona com a acte de clausura.\nCartell - català\nCartell - castellà


Antoni de Martí i Franquès a Altafulla - Itinere\nVisita teatralitzada pels carrers de la Vila Closa d’Altafulla conduïda pel científic altafullenc de fama universal.\nHome » Visites guiades » Antoni de Martí i Franquès a Altafulla\nvisita guiada altafulla 3\nmarti i franques arbre\nmarti i franques estudi\nmarti franques altafulla cartell\nmarti i franques visita altafulla 2\nVisita didàctica pels carrers de la Vila Closa d’Altafulla que dona a conèixer de manera teatralitzada la vida i els descobriments del científic altafullenc.\nEl cèlebre químic ens acompanyarà en un apassionant recorregut per la història a través dels carrers i edificis del nucli antic de la seva vila natal. Gràcies al seu testimoni coneixereu els avenços científics i els esdeveniments històrics que van marcar la vida d'aquest excepcional (i poc conegut) científic, que es va avançar a Lavoisier en descobrir el percentatge d'oxigen present en l'aire.\nPunt de trobada: Era de Ca l’Ixart (esplanada rodona fora el castell)\nDes del patronat de turisme de l’ajuntament d’Altafulla us proposem una activitat que consisteix en una visita teatralitzada on ens parlarà de les seves investigacions en el camp de la botànica, la seva gran biblioteca, els seus viatges i sobretot del descobriment que el va fer famós arreu d’Europa i que des de llavors és vigent en la ciència.\nFou el químic europeu que més es va aproximar a la proporció de gasos que componen l’aire.\nPer si tot això fos poc, el nostre personatge va participar activament en la mesura del meridià que va dur a la determinació de l’actual metre, i anys més tard, va ser protagonista de la defensa de Tarragona durant la Guerra del Francès. Tot això, en el marc incomparable dels carrers d’Altafulla.\nVisita teatralitzada a Altafulla


Condemnat un regidor per la vigilància irregular de pisos a un clan de la Mina Condemnat un regidor per la vigilància irregular de pisos a un clan de la Mina – Tot Barcelona | Notícies i Informació d'actualitat a Barcelona\nCondemnat un regidor per la vigilància irregular de pisos a un clan de la Mina\nInhabilitat 9 anys després que el patriarca beneficiari admetés que cobrava en metàl·lic del Consorci per penjar cartells atemoridors\nEls quatre acusats en el judici a l'Audiència per la vigilància fraudulenta en pisos de la Mina / ACN - Pol Solà\nRedacció 19/10/2020 2:28 pm\nL’Audiència de Barcelona ha condemnat a nou anys d’inhabilitació el regidor de Sant Adrià de Besòs Juan Carlos Ramos per haver pagat diners a un patriarca gitano del barri de la Mina per vigilar irregularment pisos socials. En el judici, el cap del clan de Los Manolos, conegut com ‘el Tío Cristina’ o el ‘Tío Ángel’, i José Fernández Franco, ‘el Trompeta’, administrador de l’empresa de seguretat Belaan, van pactar amb la fiscalia i van acceptar els fets. Ramos era vicepresident del Consorci de La Mina, qui adjudicava la vigilància i hauria de liderar la transformació del barri.\nElls dos han estat condemnats a dos anys i tres mesos d’inhabilitació per l’atenuant de confessió, mentre que el quart acusat, administrador d’una altra empresa de seguretat, ha estat condemnat a set anys d’inhabilitació, tots pel delicte de prevaricació administrativa. El ‘tío Cristina’ i el ‘Trompeta’ van explicar que Ramos pagava en metàl·lic al clan gitano per vigilar irregularment pisos de protecció oficial en aquest barri de Sant Adrià. El contracte el tenia formalment una altra empresa de seguretat, Visegurity, que cobrava del Consorci de La Mina, pagava a Belaan –l’empresa que havia tingut el contracte anteriorment– i el seu administrador pagava al patriarca en metàl·lic amb el coneixement del regidor i vicepresident del Consorci.\nTot va començar el 2012 quan l’Incasòl va acabar la construcció de 34 dels 422 pisos de protecció oficial previstos. Per evitar l’ocupació il·legal dels habitatges acabats però encara no adjudicats, el Consorci va contractar, entre juliol del 2012 i febrer del 2016, serveis de vigilància, adjudicats a empreses propietat de diversos clans gitanos de la Mina. Però el desembre del 2012 el Sindicat Independent de Professional de Vigilància i Serveis de Catalunya va denunciar les adjudicacions per infracció de la normativa de seguretat privada, i la Conselleria d’Interior va sancionar dues de les empreses que no estaven inscrites ni autoritzades per fer vigilància.\nNo obstant, el Consorci va seguir adjudicant la vigilància a clans gitanos, però la Conselleria d’Interior va advertir, el gener del 2016, d’una possible sanció per irregularitat greu en la contractació. Això va fer que Ramos anul·lés l’adjudicació. El febrer següent, Belaan va rebre l’encàrrec provisional de vigilar alguns dels pisos, empresa que anteriorment ja havia estat adjudicatària de contractes similars pel Consorci. No obstant això, no podia ser l’adjudicatària definitiva perquè estava en concurs de creditors i amb deutes tributaris pendents.\nVeient les dificultats per dur a terme la vigilància, el ‘Trompeta’ va contactar amb l’administrador d’una altra empresa de seguretat, Visegurity, per intentar que aquesta fos l’empresa adjudicatària formal. L’empresa va guanyar la licitació per fer la vigilància d’alguns blocs entre abril del 2016 i maig del 2017. No obstant això, l’empresa no feia la vigilància directament, sinó que feia d’empresa pantalla, i el servei el prestava el clan de ‘los Manolos’ o ‘los Alunda’, que simplement penjaven cartells amb el seu logotip per generar temor i tenien alguns veïns fent rondes pels blocs per uns 800 euros mensuals treballant 12 hores diàries.\nAquest entramat, segons la sentència, va ser gràcies al regidor Ramos, que fins i tot va arribar a pagar al patriarca en metàl·lic del març a juny del 2017. Visegurity va cobrar uns 153.000 euros del Consorci entre abril del 2016 i juny del 2017. Aquesta empresa va transferir a Belaan, administrada per ‘el Trompeta’, uns 41.000 euros en el mateix període, que es quedava una comissió i va retirar 27.400 euros en metàl·lic. Aquests diners arribaven al clan gitano del ‘tío Trompeta’. En almenys quatre ocasions, ‘el Trompeta’ va lliurar els diners al regidor i aquest al patriarca.\nEls Mossos d’Esquadra investigaven la presència de plantacions de marihuana en molts d’aquests pisos, teòricament buits però que gastaven molta electricitat. Van descobrir els cartells del clan gitano i la presència de vigilants no autoritzats, i la intervenció dels telèfons del clan va permetre descobrir les irregularitats en l’adjudicació dels contractes de vigilància. L’operació antidroga dels Mossos el juny del 2017 va fer que els pisos quedessin sense vigilància i fossin ocupats massivament, alguns d’ells amb claus que tenien membres del clan de ‘los Manolos’.\nJuan Carlos Ramos era tercer tinent d’alcalde de Sant Adrià pel PSC i portava l’àrea de Serveis a les Persones i el districte de La Mina. Per aquesta raó també era vicepresident del Consorci de la Mina, òrgan participat per l’Ajuntament de Barcelona i la Generalitat i creat l’any 2000 per impulsar un pla de transformació milionari i fallit.


Vins Grau Producte Catala Barcelona | El Gourmet Català\nblanc,criança,DO Pla de Bages,jaume grau grau,rosat,vi,vins grau\n1 Degusta el Vins i Caves de Jaume Grau, guardonats amb multitud de premis\nDegusta el Vins i Caves de Jaume Grau, guardonats amb multitud de premis\nVins Grau és una petita empresa familiar situada al Pla de Bages, concretament a Maians, municipi de Castellfollit del Boix, al centre geogràfic de Catalunya, just al costat de l’antic Castell de Maians Vell construït a l’any 924. Una zona privilegiada enmig de formacions muntanyoses mítiques com Montserrat i la serra de Castelltallat, el Parc Natural de Sant Llorenç del Munt i l’Obac o el massís de Montcau.\nEns remuntem fins l’any 1885 quan Vins Grau va començar a cultivar les seves vinyes i a dedicar-se al món vitivinícola, sent l’any 1966 quan el Sr. Jaume Grau Grau va construir el primer i actual celler on es van omplir les primeres ampolles. A partir d’aquí ja no sols treballarien amb la vinya sinó que el negoci aniria creixent fins a obtenir el més gran reconeixement al 1998 quan va entrar a formar part de la Denominació d’Origen Pla de Bages. Un símbol de la feina ben feta gràcies a l’esforç constant i la passió de les cinc generacions per aconseguir el millor de cada collita i de cada vi. I actualment, la cinquena generació, el nostre enòleg, està produïnt els vins amb una dedicació tradicional i personalitzada, especialment en el primer pas de l’elaboració, la vinya.\nEls nostres productes d’alta gama són els JAUME GRAU GRAU amb Denominació d’Origen Pla de Bages. L’AVRVM jove i molt fresc; el PICAPOLL la varietat autòctona; l’AVRVM SELECCIÓ un blanc especial passat per barrica. En rosats, el MERLOT 100% molt fresc, afruitat i guanyador del “Vinari d’Or” al millor Rosat de Catalunya l’any 2013. A més, 3 excel·lents negres guanyadors de 2 Medalles d’Or I una de Plata al Concurs Mundial de Brussel·les 2013, el GRATVS i SENSVS Criança uns vins clàssics, elegants i potents; i el SELECCIÓ ESPECIAL , un vi modern, fàcil de beure. Tots aquests vins són fruit de dedicació i esforç constant que fan que siguin d’una qualitat excel·lent i garantida. Tenim una extensa selecció de vins blancs, rosats, negres, caves i espumosos. Descobreix-los tots!\nSi voleu visitar el celler i les vinyes de Vins Grau, podeu escollir entre dues opcions:\n– Visita guiada al celler amb degustació a escollir (8euros/persona, mínim 4 persones)\n– Visita guiada al celler i a les vinyes + degustació a escollir a les barriques (10€/persona, mínim 4 persona).\nPer a més informació i/o reserves podeu trucar al 93 835 60 02 o escriure un correu electrònic a info@vinsgrau.com.\nHem renovat la nostra web i botiga online, l’hem fet més moderna, interactiva, nova …on la gent hi pot trobar fàcilment tots els productes ben especificats, ordents…\nDurant el mes de Setembre del 2015 van treure uns nous vins que es caracteritzen per ser joves i tenir un reflex de la dedicació, l’esforç i la constancia, d’un equip format per persones entusiastes i apasionades del vi. Moderns i dinàmics, divertits i amb un punt de trapelleria!\n>> Més Informació << >> Més Informació << >> Més informació <<\nMagnum Sensvs Criança\nAdreça: Crtra. C-37 d’Igualada a Manresa, Km 75,5\nTelèfon: 93 835 60 02\nCorreu electrònic: info@vinsgrau.com\nEl nitrogen afavoreix el regadiu 20 febrero, 2018\nPollastre en préssec en almívar 19 febrero, 2018


Interrogants Kobon - Altaveu el diari digital d'Andorra\nLa FAF assegura que annexarà amb el ‘transfer’ del jugador ivorià la retirada definitiva de la llicència però que dependrà de la lliga on vagi que se li apliqui la sancióL’ex-davanter de l’UE Engordany va ser detingut fa aproximadament un any per una conducta indeguda de naturalesa sexual i llavors ‘es va fer passar’ per un turista\n08/03/2020 (16:00 CET)\nSi la Justícia no hi diu el contrari, el fins fa unes setmanes jugador de l’UE Engordany Junior Kobon no tornarà a jugar en el futbol andorrà. De fet, fins i tot li costarà poder continuar vivint al Principat, almenys els propers anys. No està clar, però, que la retirada definitiva de la llicència federativa decretada pel comitè de competició de la Federació Andorrana de Futbol (FAF) sigui d’aplicació si Kobon intenta jugar en algun altre país. De fet, entre juristes esportius no hi ha coincidència.\nEn tot cas, el primer de tot que cal deixar clar és que la sanció imposada pel cop de peu que Kobon va donar al cap del jugador de l’Atlètic Escaldes Richy Hurtado no és definitiva. El comitè de competició va imposar una triple sanció: la retirada definitiva de la llicència federativa per la puntada brutal que hauria pogut fer realment moltíssim mal al futbolista de l’Atlètic escladenc; quatre partits de sanció per agredir un altre rival en la tangana posterior; i quatre partits més per fer el mateix amb un altre adversari en la mateixa batussa.\nLa decisió és recurrible davant el comitè d’apel·lació i tot fa pensar que el jugador l’ivorià ho farà. En funció de quina sigui la decisió d’aquest organisme d’apel·lació encara es pot recórrer a la comissió jurídica esportiva i a la Justícia ordinària. La sanció que dictaminen els organismes de naturalesa esportiva, la FAF l’annexarà en el ‘transfer’ del futbolista. Així ho han assegurat fonts oficials de l’ens federatiu.\nEl ‘transfer’ és el passaport futbolístic del jugador. Allò que necessita per poder anar a jugar a una altra lliga, a un altre país. En principi, la resta de federacions apliquen aquelles sancions que provenen de la federació d’origen. Les mateixes fonts de la FAF consultades han explicat que serà una qüestió discrecional de la federació on es vulgui acreditar Kobon si aquesta és la voluntat. I, fins i tot, que el jugador podria allí on vulgui recórrer la decisió andorrana.\nEl futbolista de ben segur que recorrerà la sanció inicial al comitè d’apel·lació, i posteriorment pot acudir a la comissió jurídico-esportiva i a la Justícia ordinària\nFonts jurídiques consultades han assegurat que no hi ha pràcticament cap dubte que els vuit partits de sanció per l’agressió a dos rivals no hi ha dubte que, de confirmar-se, de ben segur s’aplicaran, es respectaran, arreu. Però la sanció de per vida… Primer, que s’ha de confirmar i, segon, admeten les fonts, que és una sanció “que ja no es porta” si es té en compte que “seria comparable a la cadena perpètua” que s’ha anat abolint gairebé arreu.\nLes fonts consultades han reconegut que l’agressió a Hurtado va ser brutal, i que hauria pogut causar un dany letal al jugador de l’Atlètic d’Escaldes. Però sortosament la repercussió va ser una altra, molt inferior, i que els articles aplicats per imposar la retirada definitiva potser no són els més oportuns, sinó que l’agressió i el temps de baixa que suposarà a Hurtado encaixa més amb altres preceptes del reglament disciplinari de la FAF que comportarien a Kobon entre una temporada i dues d’aturada.\nAquesta darrera sanció sí que seria més assumible a nivell universal. Hi ha el dubte, a més, si més enllà d’annexar-la al ‘transfer’, la FAF no hauria d’activar la FIFA per tal que convalidi la retirada de per vida a nivell mundial. És un dels dubtes jurídics que existeix. Del que no hi ha dubte, asseguren les fonts, és que la voluntat dels organismes disciplinaris futbolístics andorrans és que el davanter ivorià no torni a jugar al Principat.\nCal veure, a més, si Junior Kobon podria mantenir la residència al país vist que fins ara vivia a Andorra de manera il·legal. De fet, la direcció del cos de policia ha proposat una expulsió per un termini de cinc anys per a l’ivorià. Kobon ja hauria recorregut aquesta proposta i és ara el torn del ministeri d’Interior de confirmar-la o no. A nivell futbolístic, la FAF considera correcte la paperassa de Junior per poder jugar a l’UE Engordany. Estava com a jugador fronterer, que en el cas del futbol permet viure a 350 quilòmetres del Principat. Cada equip pot disposar de quatre jugadors en aquesta condició.\nPerò era clar que Kobon no complia aquests requisits. De fet, quan arran de l’aldarull ocasionat en el partit entre l’Atlètic d’Escalde i l’UE Engordany el jugador va ser detingut, llavors la policia va descobrir que no era la primera vegada que Junior Kobon acabava arrestat pel cos d’ordre andorrà. En efecte, aproximadament un any abans, Kobon va ser detingut al Pas de la Casa acusat d’un comportament indegut de naturalesa sexual. Llavors el jugador en cap cas va dir que era futbolista i, de fet, es va identificar com a turista.\nLa policia va fer l’atestat corresponent, va prendre les declaracions corresponents, i ella mateixa va alliberar el jugador tot passant el dossier corresponent a la Batllia per tal que adoptés les decisions que cregués escaients si és que considerava que s’havia d’anar més enllà. No consta que tingués la situació cap repercussió judicial contràriament a la condemna condicional per la cossa al cap del 23 de febrer. Però òbviament aquest arrest també ‘pesa’ alhora de fer una proposta d’expulsió. Més perquè, almenys a nivell d’immigració, queda clar que l’home feia temps que corria pel país sense tenir la paperassa degudament regularitzada.\n‘Richy’ Hurtado considera “justa” la sanció rebuda per Kobon


Martí carrega contra els 'immobilistes, populistes i demagògics' que critiquen i no aporten solucions - FÒRUM.ad\nMartí carrega contra els ‘immobilistes, populistes i demagògics’ que critiquen i no aporten solucions\nEl 01/06/13 16:16\nEl discurs que ha clausurat el segon congrés de Demòcrates per Andorra, a càrrec del seu president, Toni Martí, ha estat centrat a carregar contra les polítiques d’extrema dreta que estan ressorgint a Europa i contra ‘una part de la societat andorrana que opta per l’immobilisme i per escoltar cants de sirena populistes i demagògics’. Martí ha assegurat que aquests sectors són latents al país i que tenen com a objectiu que ‘no prosperi el nostre camí cap al creixement econòmic per una cosa tan mesquina com és tornar a tenir vot al Consell General’, i ha augurat una ‘tardor complicada’ pel fet que hi haurà gent que no entengui totes les reformes que estan assumint. Durant el congrés s’han aprovat les cinc ponències presentades, entre les que destaca l’encaminada a modificar el sistema electoral per eliminar el sistema de la resta més elevada. Toni Martí, a més, ha indicat que DA és favorable a flexibilitzar el sistema, però no fins al nivell de llistes obertes. Pel que fa a la ponència que ha defensat la regulació del finançament dels partits, el president del grup parlamentari demòcrata, Ladislau Baró, ha explicat que les línies de treball són actualitzar la subvenció de les campanyes electorals i destinar-ne una part als partits, posar un sostre màxim de despeses de les campanyes, i per altra banda racionalitzar el finançament de l’activitat dels grups parlamentaris modificant el Reglament del Consell General.\nText: El president de Demòcrates per Andorra, Toni Martí, ha defensat aquest dissabte les reformes ‘necessàries’ que estan portant a terme malgrat que suposin un desgast polític, i ha criticat aquells que hi estan en contra però que no aporten cap solució. Martí ha carregat contra l’immobilisme, el populisme i la demagògia d’una part de la societat andorrana, i tot i que no ha volgut concretar a qui es referia, ha parlat dels sectors de més extrema dreta i dels que tenen com a objectiu ‘tornar a tenir vot al Consell General’.\nEl president de DA també ha alertat que pot ser una tardor complicada, pel fet d’assumir les reformes més importants dels últims 25 anys en un entorn europeu que va malament, i que per tant alguns no entendran aquestes reformes. En canvi, Martí ha defensat que les mesures que s’estan prenent permetran encaminar el creixement econòmic, i ha negat que s’estigui desmantellant l’estat del benestar ni seguint polítiques de retallades.\nEl congrés del partit ha servit per aprovar cinc propostes de resolució sorgides de les ponències que s’hi han presentat, entre les quals hi ha el suport a la iniciativa de regular el finançament dels partits, en la qual treballen totes les forces polítiques del parlament. El president del grup parlamentari demòcrata, Ladislau Baró, ha recordat que aquest treball es va iniciar entre el grup parlamentari demòcrata i el socialdemòcrata per complir les recomanacions del Greco, i que amb la divisió que ha viscut el PS, ara es vol continuar en consens amb les tres forces.\nLa intenció és tractar la regulació dels partits i el seu finançament, i al mateix temps abordar una modificació del Reglament del Consell per racionalitzar les assignacions dels grups parlamentaris. En el primer cas, Baró ha dit que es decanten per l’opció de finançament mixt, combinant diners públics i privats, i que els públics haurien de sortir de dividir la subvenció que ja existeix per a finançar les campanyes electorals, tot i que caldria actualitzar-la perquè no s’ha modificat des de l’aprovació de la llei. En aquest sentit, Baró és partidari de no fer un finançament excessiu, per evitar que es creïn ‘unes maquinàries excessivament burocràtiques o estructures desmesurades’, però entén que els partits han de tenir ‘uns mínims assegurats, proporcionals i equitatius’ per poder fer la feina en condicions. Una altra mesura que també estudien és fixar un sostre per limitar les despeses de les campanyes electorals.\nModificació de la Llei electoral D’altra banda, pel que fa a la proposta de resolució sobre el sistema electoral, s’ha acordat estudiar totes les possibilitats, incloent l’opció de les llistes obertes, tot i que Toni Martí ha indicat que la intenció de DA no és anar tan lluny, i que són més partidaris de permetre una flexibilitat dins d’una mateixa candidatura, perquè consideren que cal mantenir l’estructura de partits polítics.\nEl secretari d’organització, Carles Torralba, ha afegit que la intenció és modificar el sistema de càlcul de repartiment de consellers per tal que no perjudiqui la representativitat de les minories, tal com passa actualment amb el sistema basat en la resta més elevada. Així, s’estudiarà aplicar alguna variant de la llei d’Hondt, i reduir el nombre mínim de vots per accedir al repartiment.\nLes propostes concretes de modificació de la Llei electoral es presentaran al proper congrés ordinari de DA, que podria celebrar-se abans d’un any, ja que s’ha acordat ajornar fins llavors l’elecció d’una nova executiva, que s’havia de canviar en un termini breu de temps, perquè això ‘no interfereixi el treball de les reformes cabdals de la legislatura’ i es mantingui l’estabilitat dins del partit.\nNotícia Anterior: El cap de Govern assegura que Hollande ‘entén que defensem la nostra plaça financera’\nSegüent Notícia: La Seu engalanarà aquest diumenge els carrers amb estores de flors


"No crec que ningú pensés que la declaració d'independència era simbòlica": les deu frases de Millo al Suprem\nInsinua que Junqueras era més receptiu que Puigdemont a no anar tan ràpid amb el Procés\n3 min. Barcelona 05/03/2019 12:59\n"A l'altra banda de la taula em vaig trobar una cadira buida. A Puigdemont no li interessava parlar de res més que no fos un referèndum a Catalunya".\n"Junqueras em va convidar a tenir una conversa informal, que no vam fer pública, en què reconeixia que el referèndum podria provocar una situació complicada, que potser no era partidari que això fos tan ràpid, però que estava compromès amb el Govern per tirar-lo endavant. Em deia que ell sempre havia sigut independentista i no ho havia de demostrar i, en canvi, hi havia membres del Govern que no ho havien sigut mai i que ara ho havien de demostrar".\n"El conseller d'Interior, Joaquim Forn, em va dir que garantirien que la jornada electoral es desenvolupés amb total normalitat i em vaig quedar estupefacte".\nA partir del 10 de setembre es va generar un clima en què on hi havia una diligència judicial, s'ajuntava un nombre important de persones amb l'objectiu d'impedir aquestes comissions judicials. Hi havia grups que es manifestaven pacíficament i d'altres que ho feien amb clara violència. Perquè tirar objectes incendiaris de pacífic no té gaire".\n"El 20 de setembre era el món al revés, perquè des del Govern es cridava a defensar les institucions catalanes mentre s’estava portant a terme una actuació judicial intentant mantenir l’ordre constitucional".\n"Dins dels CDR hi ha persones que no tenen cap inconvenient en utilitzar la violència, estan camuflats; negar que són violents és fals perquè alguns ho són".\n"Trapero deia que la seva obligació era donar compliment al mandat judicial, però no ens va dir com. Sí que deia que en cap cas utilitzaria l'ús de la força per impedir el referèndum".\n"L'1-O vaig demanar a Puigdemont que desconvoqués el referèndum per evitar mals majors, perquè hi havia gent que volia impedir el mandat judicial fent muralles i fins i tot amb accions violentes".\n"Em va explicar (un agent que va intervenir en l'1-O) que havia caigut en la trampa del Fairy. Consisteix en vessar detergent a l'entrada d'alguns col·legis perquè, quan entressin els agents, patinessin, caiguessin a terra i després se'ls donés puntades de peu al cap. Les puntades de peu al cap també les vaig veure en imatges que li arribaven via xarxes socials i que no sortien a la televisió. En aquestes imatges també es veia persones agredint els agents i tirant-los tanques. També manifestants van utilitzar les arts marcials per colpejar el clatell dels agents. Tot això és el que em van traslladar".\n"La declaració d'independència no era simbòlica, anava de debò, no crec que ningú pensés que era simbòlica".


Taekwondo Banyoles TAEKWONDO BANYOLES: 11/12/2010\nTour Mundial de Taekwondo WTF 2010. Els Resultats\nSimón (d’esquenes) davant Yoo-Sun Ji (Foto WTF)\nFinalitzat el Tour Mundial de Taekwondo WTF 2010 a Moscou.\nLa segona edició, que va incloure dues competicions (individual i per equips), es va acabar amb la medalla de bronze per la canària Rosana Simón.\nSimón va caure davant la coreana Yoo-Sun Ji en una de les semifinals per 2 a 13, havent-se de conformar amb la gens menyspreable xifra de 3.000 dòlars com a premi. L’anglesa Bianca Walkden també va ocupar la segona tercera posició amb el mateix premi.\nPrecisament la coreana Yoo-Sun Ji va quedar segona (5.000 dòlars) al caure davant la russa Anastasia Baryshnikova (10.000 dòlars) per 4 a 2.\nEn masculí l’iranià Hossein Tajik, Roman Kuznetsov (Rússia), Carlo Molfetta (Itàlia) i Arman Chilmanov (Kazakhstan) van ocupar per aquest ordre el podi amb la mateixa quantia de premis en metàl.lics que les dones.\nEn la competició per equips Corea va vèncer als seus homòlegs de Rússia Els coreans es van endur a casa els 20.000 dòlars, mentre que l’equip rus va guanyar els 10.000 dòlars en premis.\nL’enllaç amb els resultats AQUÍ.\nMés informació en la Web de la WTF AQUÍ.


Lasal·lians i lasal·lianes: Meritxell Arellano, La Salle Santa Coloma de Farners | La Salle Catalunya\nInici › General › Lasal·lians i lasal·lianes: Meritxell Arellano, La Salle Santa Coloma de Farners\nLasal·lians i lasal·lianes: Meritxell Arellano, La Salle Santa Coloma de Farners\nPublicat el 14 desembre 2017 per moderador\nNom i cognoms: Meritxell Arellano\nAnys que portes vinculat/da a La Salle: 10 anys\nActivitats que realitzes: tutora de 4t d’ESO, Qualitat, projecte superArT, performance i equip de Pastoral.\nEl meu centre és necessari per a… educar als infants en els valors lasal·lians.\nEl meu centre necessita… el que ja tenim: mestres i professors implicats en la seva tasca.\nUn racó: la sala de professors que és el lloc on comparteixes experiències més enllà de la feina.\nUn moment compartit a La Salle: l’estiu solidari\nLa Salle m’ha ajudat a… créixer com a persona i plantejar-me reptes cada dia i intentar superar-los. No només laborals, sinó també personals.\nUn personatge imprescindible de La Salle: N’hi ha molts. L’equip humà que hi ha al meu centre és imprescindible per fer la tasca que fem.\nEn una paraula, La Salle és… família.\nUn desig per aquest Nadal: que tots els nens i nenes es sentin acompanyats i estimats.\n‹ Una Encesa Solidària a La Salle Gràcia amb molta música\nLa sal·lians i lasal·lianes: Oriol Martin, La Salle Gràcia ›\nPublicat a General, No publicar


Terricabras i Maragall preocupats pel deteriorament dels drets humans a Turquia - Josep-Maria Terricabras\nEls eurodiputats per Esquerra Republicana, Josep-Maria Terricabras i Ernest Maragall, han expressat la seva preocupació per l’empitjorament de la democràcia i dels drets humans a Turquia. Demà el Parlament Europeu votarà una resolució -del grup Verds/ALE i que tots dos diputats subscriuen- per congelar les negociacions d’adhesió de Turquia a la UE. Aquesta votació és una conseqüència de les represàlies que el govern turc ha emprès contra l’oposició i altres sectors de la societat després del cop d’estat del passat 15 de juliol, que tots dos diputats van condemnar.\n“Comparteixo la preocupació de la majoria dels meus col·legues respecte el seriós empitjorament de la democràcia a Turquia. La situació és molt greu, s’està reprimint l’oposició en general i estic particularment preocupat per la situació de la minoria kurda”, ha dit Terricabras. “Càrrecs electes kurds han estat detinguts, les emissores de televisió kurda tancades, així com tota la resta dels mitjans kurds. Això no es pot tolerar”, ha afegit el diputat republicà. “Ara el més correcte és congelar les negociacions d’adhesió de Turquia a la UE però també tinc l’esperança que en un futur proper es podran reprendre en un clima més pacífic i conciliador”.\nPer la seva part, Maragall s’ha mostrat en la mateix línia de Terricabras. “Estem molt preocupats pel que fa al respecte dels drets humans i a l’estat de dret. En el seu moment vam avalar que el govern portés els responsables del cop d’estat davant la justícia -ha dit Maragall-. Però el que estem veient és que el règim d’Erdogan utilitza el cop com a excusa per detenir i fustigar un gran nombre de membres de l’oposició que no hi van tenir res a veure”. Per això veu necessària la votació de demà. “Lamentablement ara cal enviar un senyal fort al govern turc com el bloqueig temporal de les negociacions per a la seva adhesió a la UE. No obstant, els canals de comunicació han de continuar oberts”, ha conclòs.\nUs adjuntem l’enllaç a la resolució que es votarà demà:


El nou carril per a bicis entre Terrassa i Sabadell podria estar enllestit a finals de 2023 - Canal Terrassa\nEl carril per a bicis, vehicles de mobilitat personal i vianants que ha d’unir els termes municipals de Terrassa i Sabadell podria estar enllestit a finals del proper any 2023. La Generalitat ha promogut que l’actuació, recollida al Pla Específic de Mobilitat del Vallès, tingui finançament de Fons Europeus Next Generation. Així es va comunicar a l’Ajuntament de Terrassa en una reunió celebrada fa uns dies amb la Generalitat. A la trobada es va exposar que s’està acabant la redacció del projecte constructiu de la via ciclista.\nEl recorregut previst per aquest carril es disposa de diferents maneres segons el tram i el tipus de terreny pel que discorre. Així, es preveu que entre l’avinguda de Madrid i l’Hospital de Terrassa transcorri de forma adjacent a la carretera de Montcada. La connexió entre l’accés al centre sanitari i el vial intern de la Mancomunitat està prevista a través del nou pont (a construir sobre el torrent de la Betzuca) que connectarà l’hospital amb aquest vial interior i, a partir d’aquí, seguirà per ell fins a enllaçar amb el projecte del tram de Sabadell, al límit del terme municipal, a l’alçada del Complex Central Ègara dels Mossos d’Esquadra. Entre Terrassa i l’Hospital, es preveu una plataforma independent per a vianants i per a ciclistes o patinets.\nA la reunió, la Generalitat també va informar que aquest 2022 licitarà la redacció del projecte constructiu de la via ciclista entre Terrassa i Viladecavalls. El projecte es preveu amb sortida de la ciutat per la carretera de la Bauma i que segueixi de forma adjacent fins a l’enllaç de Can Mitjans. A partir d’aquest punt, continuarà pel camí de l’estació fins a l’entrada a Viladecavalls. La Generalitat també ha aconseguit finançament europeu Next Generation per a aquestes obres, que s’espera que es puguin licitar el març de l’any 2023.\nUn altre dels temes tractats, va ser la situació dels accessos a l’Hospital de Terrassa a través de la N-150. Des de la Generalitat, es va informar de la voluntat de trobar el finançament necessari per a que l’any 2023 es puguin executar les obres de construcció d’una nova rotonda d’accés al centre sanitari. La redacció del projecte constructiu ja s’ha iniciat.\nLa rotonda se situarà a l’alçada del camí vell de Sant Quirze a Matadepera, creant un nou accés que permetrà esponjar el transit rodat a l’Hospital. Amb aquesta actuació, l’Hospital de Terrassa disposarà de dos accessos des de la N-150, que podran ser utilitzats com a alternatives davant qualsevol incidència que pogués limitar la seva accessibilitat. A més, el nou accés propiciarà la reducció del temps de recorregut dels autobusos.\nUna altra actuació prevista en l’entorn de la N-150, és la del projecte constructiu d’un nou pont sobre el Torrent de la Betzuca, que connectarà directament l’Hospital de Terrassa amb el vial intern de la Mancomunitat. L’obra permetrà que les línies d’autobús interurbanes es dirigeixin cap a l’Hospital per la nova rotonda de la N-150 i, tot seguit, passin a usar aquest nou pont i el vial interior de la Mancomunitat. Aquesta actuació també comptarà amb finançament europeu.\nL’actuació inclourà noves parades a l’alçada de l’edifici del Consell Comarcal i a la de l’Institut de Formació Professional, així com la reincorporació a la N-150, en un punt proper al Complex Ègara, a través d’una intersecció semaforitzada exclusiva. El nou pont i els seus accessos estan previstos per a ser utilitzats per autobusos, bicicletes, vmp i vianants. La previsió és que les obres es puguin licitar el mes de març de l’any 2023.\nTags: Ajuntament de Terrassabutlleticarril biciSabadellterrassa\nGolejada d’Anglaterra als RedSticks i mínima derrota de la femenina en el debut a la FIH Pro League


10 edificis de Gaudí per visitar amb nens. - Barcelona Colours\n10 edificis de Gaudí per visitar amb nens.\n1 \_01\_Europe/Madrid\_ febrer \_01\_Europe/Madrid\_ 2017 | 0 comments\nEt presentem els 10 millors edificis de Gaudí per visitar en família, tant si ets un turista nouvingut com si vius des de fa temps a Barcelona: La Sagrada Familia, la Casa Batlló, La Pedrera, el Parc Güell, o la Torre Bellesguard, entre d’altres.\nLa Sagrada Família és uno dels referents de Barcelona i una de les basíliques més conegudes del món. En Gaudí va iniciar la seva construcció al 1882 i encara s’ha acabat. Nosalres vam visitar la Sagrada Família amb nens, vam provar les seves audioguíes infantils (disponibles en diferents idiomes) i et recomanem l’experiència: vam recòrrer les torres, la cripta, l’interior i l’exterior del temple, passant una gran tarda en família.\nAquest original edifici dissenyat per Antoni Gaudí al 1906, és una de les icones del Passeig de Gràcia de Barcelona i del modernisme en general. En Gaudí es va inspirar en la naturalesa, dissenyant una façana que recorda les onades del ar, balcons amb ferro forjat com si fossin plantes trepadores, i ximeneies que semblen guerrers. Actualment és un dels llocs més visitats a Barcelona, si vols comprar la teva entrada sense fer cues i amb descompte, fes clicen aquest enllaç.\nUna altra de les obres més emblemàtiques de Gaudí, i no molt lluny de la Casa Milà, és una visita imprescindible si vols conèixer la Ciutat Comtal. El Drac de la façana és la senyal d’identitat de l’edifici, i si vols visitar La Casa Batlló en família, et recomanem les visites teatralitzades, un pla cultural per apropar-se a Gaudí d’una forma lúdica, amena i per a tots els públics.\nI si vols comprar la teva entrada a la Casa Batlló sense fer cua i amb descompte, fes clic en aquest enllaç.\nEl parc Güell és el més famós de Barcelona. Ha servit d’escenari d’infinitat de pel·lícules, sessions de fotos, i d’inspiració a multitud d’artistes. Va ser construïtt per Antoni Gaudí entre els anys 1900 i 1914, per obra d’Eusebi Güell. Del parc destaca l’ús de rajoles com a decoració colosita, que omple de llum els bancs, sinousos com les onades del mar. Per cert, des d’aquest parc s’obté una de les millors vistes de Barcelona. Fa uns anys la visita al parc era gratuïta, però des de fa uns anys l’Ajuntament va decidir cobrar una entrada. Si volt obtenir la teva entrada al Parc Güell sense cues i amb descompte, pots fer clic en aquest enllaç.\nAlguns descriuen la Torre Bellesguard com el “Gaudí més exclusiu”. En efecte, a peus de Collserola es troba una de les obres més maques i desconegudes de Gaudía, oberta al públic des de fa molts pocs mesos. L’edifici, també conegut com Casa Figueras, va ser construït l’any 1900.\nSi vols visitar Bellesguard en família et recomanem la visita amb tallers infantils inclosos.\nEL PALU GÜELL\nEl palau Güell va ser un dels primers encàrrecs importants d’Antoni Gaudrí, malgrat que és una altra de les obres desconegudes d’aquest reconegut arquitecte. El palau, situat a prop de les Rambles de Barcelona, compta amb mes de 2.850 metres quadrats.\nPotss visitar el Palau Güell en família fent clic en aquest enllaç. Les visites estan enfocades perr a nens de 5 a 12 anys.\nELS PABELLONS GÜELL\nEls pabellons són unes edificacions obra d’Antoni Gaudí, situats al barri de Pedralbes. Destaca la magnífica porta de ferro forjat representant el drac del Jardí de les Hespèrides (recordant la gesta d’Hèrcules).\nAquest edifici modernista de l’Eixample també és obra d’Antonio Gaudí. Si t’apropes per admirar la seva façana en família (l’interior de l’edifici no pot visitar-se), et recomanem que aprofitis per “reposar forces” a la Xocolatería Brescó, situada als baixos de l’edifici, i un dels millors llocs de Barcelona per prendre una xocolata amb pa de pessic.\nCasa Vicens és un edifici modernista localtizat al carrer de les Carolines de Barcelona, i una de les primeres obres d’Antoni Gaudí. Pròximament estarà oberta al públic (i et recomanem la nostra visita en família).\nAquesta escola dissenyada per Antoni Gaudí, es troba al carrer Ganduxer i pertany a l’època en que l’arquitecte es va inspirar en l’art gòtic medieval. En Gaudí va dissenyar també el jardí que rodeja l’edifici, on va plantar pins i palmeres, i va planificar uns camins i uns bancs de pedra que esbossen les solucions que més tard emplearia al Parc Güell. L’edifici no està obert a les visites del públic.\n¿Has estat en tots aquests edificis d’Antoni Gaudí? ¿Quin és el teu preferit? ¿Quins et falten per visitar amb els nens?


Acció Cultural estudia denunciar al Parlament Europeu la vulneració de directives en l'apagada de TV3 al País Valencià ! directe!cat\nPolítica Última actualització Dimarts, 22 de febrer de 2011 16:35 h\nL'eurodiputat d'Izquierda Unida, Willy Meyer, s'afegeix a la iniciativa d'Oriol Junqueras de demanar a la Comissió Europea un pronunciament sobre el cas\nAcció Cultural del País Valencià (ACPV) estudia formular denunciar davant el Parlament Europeu possibles vulneracions de directives comunitàries en matèria de llibertat d'expressió i protecció dels drets lingüístics pel tancament de TV3 al territori. Ho ha dit el coordinador de l'entitat, Toni Gisbert, en roda de premsa posterior a la reunió mantinguda amb l'eurodiputat d'Izquierda Unida i vicepresident de la comissió de peticions del Parlament Europeu, Willy Meyer que s'ha afegit a la iniciativa de l'eurodiputat d'ERC, Oriol Junqueras, de demanar a la Comissió Europea que es pronuncii.\nEl coordinador d'Acció Cultural del País Valencià, Toni Gisbert, ha assegurat que l'entitat comença a treballar en l'àmbit de les respostes en les institucions i en Europa 'perquè un atac a la pluralitat i les llibertats d'expressió d'aquesta dimensió està en contra del que propugna Europa en favor del trencament de fronteres en matèria de comunicació'. Gisbert ha dit que ACPV vol fer arribar 'la veu de la indignació i fer arribar la veu de la defensa de la llibertat i la democràcia a Europa'\nEn opinió de Willy Meyer, hi hauria base jurídica per tal que ACPV denunciés davant el Parlament Europeu el cas. Meyer considera que el cessament d'emissions vulnera el patrimoni de la Unió Europea i els principis fundacionals de la carta europeu, a més de col·lidir amb el consell d'Europa.\n'El consell europeu entén que les llengües europees, totes les llengües, són llengües a protegir i que la llibertat d'expressió, la pluralitat és un principi a preservar', ha dit Meyer. En aquest sentit, el mateix eurodiputat ha avançat que presentarà una pregunta a la Comissió Europea per tal que es pronunciï sobre el cas, que ha qualificat de 'situació greu creada de manera irresponsable pel president Camps'.\n23 de febrer de 2011, 06.41 h\n#1 Principi de simplificació del xavier,espanya,nord d'Àfrica:no tenir idees,un únic símbol:el del canal porno 24 hores.\n5 Principi de vulgarització:com més xabacano,rastrer,(ho sento,no podràs adaptar el teu nivell al menys intel.ligent del grup,perquè aquest ets tú).Com més abo... Llegir més\n22 de febrer de 2011, 23.02 h\n3. Principio de la transposición. Cargar sobre el adversario los propios errores o defectos, respondiendo el ataque con el ataque. «Si no puedes negar las malas noticias, inve... Llegir més


Ruixats i baixada de temperatures per començar una setmana de pont - Diari digital de Ràdio Platja d'Aro\nRuixats i baixada de temperatures per començar una setmana de pont\nRedacció 07/09/2020\tNo Comments\nL’estació meteorològica de Castell d’Aro ha registrat més de set litres per metre quadrat\nAquest dilluns ens llevem amb un cel ben carregat de núvols amenaçadors, després d’una matinada amb pluges intenses que han deixat a la Vall d’Aro 5.4 mm. Una quantitat d’aigua que se suma als 1.7 mm que han caigut aquest diumenge.\nUn embossament d’aire fred que també provocarà una baixada de les temperatures d’uns quatre o cinc graus respecte als últims dies a casa nostra.\nLa resta de la setmana serà variable, amb la possibilitat que s’emboliqui novament l’escenari meteorològic entre dimecres i dijous. Aquest dimarts hi haurà una treva i durant el pont de la Diada els mapes d’aquest dilluns indiquen que el temps s’estabilitzarà i serà més assolellat.\nAquesta setmana el temps és clau a Castell-Platja d’Aro perquè hi ha moltes activitats a l’aire lliure amb la celebració de la Festa Major de Castell d’Aro fins dissabte, la celebració de la 20a Botiga al Carrer els dies 11, 12 i 13 o la Festa de Germanor del Ridaura els mateixos dies amb una dotzena d’activitats per a tota la família.\nPrevious Previous post: Últim cap de setmana d’ampliació de la zona de vianants a les avingudes de S’Agaró i Cavall Bernat\nNext Next post: Comencen els treballs inicials per arreglar els desperfectes causats per Glòria


Salut sexual. Agència de Salut Pública de Catalunya (ASPCAT)\nLa salut sexual consisteix en la integració dels elements somàtics, emocionals, intel·lectuals i socials de l'ésser sexual per mitjans que siguin positivament enriquidors i que potenciïn la personalitat, la comunicació, l'afectivitat i l'amor. I que ha de permetre viure la sexualitat d'una manera integral, autònoma, igualitària, satisfactòria i respectuosa, amb la garantia dels drets sexuals i reproductius.\nEl terme de sexualitat està influenciat per factors culturals, religiosos i socials, entre més. La sexualitat és un aspecte central de l'ésser humà, que ens acompanya al llarg de tota la vida, des que naixem fins que ens morim, i s'expressa tant en l'àmbit dels sentiments i les emocions com en el del comportament, i que inclou sexe, gènere, identitats i rols, orientació sexual, erotisme, plaer, intimitat i reproducció.\nÉs per això, que la sexualitat s'ha de viure positivament i se situa com un element rellevant en la valoració de la qualitat de vida de les persones i que contribueix a generar una vivència de benestar, personal i relacional.\nDiumenge, 14 de febrer, dia Europeu de la Salut Sexual\nPer una sexualitat plena


Durant el 2019, el programa Incorpora va facilitar un 13 % més d’insercions que durant el 2018.\nEl programa Incorpora va facilitar 36.803 llocs de treball a persones vulnerables al llarg del 2019 davant dels 32.609 del 2018, el que suposa un augment de les insercions del 13 %. Això ha estat possible gràcies a la implicació de les 13.613 empreses col·laboradores en aquest projecte de responsabilitat social empresarial i a la tasca dels 1.207 professionals d’Incorpora que desenvolupen el programa.\nD’aquestes 36.803 insercions, 34.205 han estat a Espanya i 2.598 a l’estranger. Les xifres de l’èxit del programa van impulsar l’exportació de la iniciativa i del Mètode Incorpora a Portugal, Hongria, Polònia i el Marroc.\nDel total d’ insercions laborals, 19.313 han estat de dones i 17.490 d’homes. A més, 9.428 d’aquestes insercions han estat de persones amb alguna discapacitat, i 27.375 de persones que es troben en una altra situació d’exclusió social.\nEl programa Incorpora fa 14 anys que funciona i ”la Caixa” renovarà aquest any una vegada més l’acord de col·laboració que manté amb les entitats socials que el porten a terme i que dia a dia es dediquen a la integració laboral de persones amb dificultats especials per trobar feina.\nIncorpora ofereix un servei gratuït d’assessorament i acompanyament a les empreses en accions de responsabilitat social corporativa, en aquest cas centrades en la integració laboral de persones en situació de vulnerabilitat, com ara persones amb discapacitat, joves en risc d’exclusió, víctimes de violència de gènere, aturats de llarga durada i persones privades o exprivades de llibertat, entre d’altres.\nEl canvi comença a les persones\nDes del 2016, el programa Incorpora desenvolupa, a més, una línia d’autoocupació. Gràcies a aquesta iniciativa, persones en risc d’exclusió social amb actitud i capacitat emprenedora i amb idees de negoci participen en una nova forma d’integrar-se en el mercat laboral, amb la qual poden augmentar les seves possibilitats de superar la seva situació de vulnerabilitat. Incorpora els ha dissenyat itineraris personalitzats i els ha facilitat formació i acompanyament perquè puguin desenvolupar el seu pla d’empresa. El 2019 es van crear 1.356 noves microempreses.\nEls professionals d’Incorpora: la connexió entre empreses i usuaris\nEls professionals d’Incorpora són una figura essencial del programa per l’atenció personal que ofereixen, entre d’altres coses. A més, d’ells depèn l’èxit que obtingui tant la persona contractada com l’empresa contractant. En tot el territori, s’ha creat una xarxa amb 1.207 d’aquests professionals.\nLa inserció de cada persona en el mercat laboral constitueix un procés personalitzat que inclou actuacions simultànies i posteriors a la contractació. Entre les tasques que fan els professionals d’Incorpora s’inclou la prospecció d’empreses, el seguiment del procés de formació de la persona beneficiària, l’acompanyament laboral de les persones inserides, la solució dels possibles conflictes que puguin sorgir en el marc de la relació laboral i el foment de la col·laboració de noves empreses en el programa.


COVID-19: la importància de les mesures de prevenció enfront de les epidèmies\nBarcelona, 9 de desembre de 2020. Improving pandemic preparedness and management research and management és el títol del report publicat per la Comissió Europea sobre la COVID-19 que recull, entre altres contribucions científiques, l’article publicat a la revista Frontiers in Medicine (maig, 2020) per un equip on participen els experts Jordi Serra-Cobo i Marc López, de la Facultat de Biologia i de l’Institut de Recerca de la Biodiversitat (IRBio) de la Universitat de Barcelona.\nL’article citat per la publicació de les autoritats europees revisa la conjunció única d’esdeveniments que van permetre l’expansió global d’aquest nou coronavirus, que mostra un llarg període d’incubació, un elevat nombre de casos asimptomàtics i una alta mobilitat internacional. En el treball, que té com a primer autor Roger Frutos, del Centre de Cooperació Internacional en Investigació Agronòmica per al Desenvolupament (CIRAD, França), també hi participa Christian A. Devaux, del Centre Nacional per a la Recerca Científica (CNRS).\nSegons els autors, l’aparició de la COVID-19 és el resultat d’una coincidència extraordinària de factors biològics i socials que van permetre que sorgís i s’expandís arreu del món. Més en concret, l’origen del brot de SARS-CoV-2 en aquest país asiàtic s’ha relacionat també amb la fauna salvatge.\n«Les alteracions ambientals i l’antropització dels sistemes naturals incideixen en la pèrdua d’hàbitats i de biodiversitat. Però també incideixen en la dinàmica de les espècies reservori de patògens i incrementen la probabilitat que infectin l’espècie humana», detalla el professor Jordi Serra-Cobo, que és professor del Departament de Biologia Evolutiva, Ecologia i Ciències Ambientals i membre del projecte CONVAT, impulsat per la Unió Europea per a la detecció ràpida del coronavirus a través de nanodispositius.\n«La preparació i l’educació són, doncs, la màxima prioritat. Caldria que hi hagués un esforç internacional, i és essencial que els governs puguin preveure i es preparin per aturar la propera pandèmia en el seu punt d’origen en comptes de simplement reaccionar i provocar la destrucció a llarg termini de la nostra societat i economia com està passant avui», conclou l’article on participen Serra Cobo i Marc López.\nEn el context de la COVID-19, cal recordar també que el professor Jordi Serra Cobo és l’investigador principal del projecte Virus emergents a Catalunya, una iniciativa inclosa en el programa Mecenes UB 2020 i adreçada a posar de manifest la rellevància científica de les mesures de prevenció davant de les epidèmies.


Jornada Afterwork PIMEC Joves Vallès Oriental amb l'Associació APADIS | PIMEC\nUna vintena de Joves empresaris de la Sectorial de PIMEC Vallès Oriental, ha dut a terme una trobada per conèixer el model de treball de l'Associació de persones dis-capacitades APADIS, dins el marc del Teatre Auditori de Granollers.\nAPADIS, va iniciar la seva activitat l’any 1994, mitjançant el servei de lleure especialitzat per a persones amb discapacitat i els seus familiars. Gràcies al suport i iniciativa de moltes persones, l’entitat APADIS ha pogut desenvolupar nombrosos programes i projectes sense ànim de lucre. Són una gran família, un centre integrat per professionals de prestigi i gran qualitat humana. Un centre de referència.\nl’Imma Navarro Ortiz, actual presidenta i directora de l'associació i la fundació APADIS, es va dirigir als assistents per tal de explicar les activitats pròpies de l'Associació.


Balears és un dels punts on més ha pujat enguany la benzina\nEl preu de venda al públic de la benzina sense plom va pujar un 9'6 per cent entre els passats mesos de gener i octubre, mentre que el de la súper va augmentar un 9'8 per cent, segons dades del Ministeri d'Economia. Concretament, on més va créixer el preu de la benzina sense plom va ser a Madrid (11'6%), el País Valencià (10'9%), Múrcia (10'5%), les Illes Balears (10'4%), Andalusia (10'4%) i Catalunya (10'2%).\nEn una resposta parlamentària sobre l'evolució dels preus dels carburants, el Govern assegura que la pujada mitjana de la benzina sense plom a l'Estat espanyol va estar 1'12 punts percentuals per sobre de la comunitària. D'acord amb aquestes dades, en cap comunitat autònoma ni la gasolina sense plom ni la súper no van créixer menys del 8'5 per cent durant els deu primers mesos de l'any, i en ambdós casos va ser Madrid la que més va apujar els seus preus.\nLes comunitats autònomes on menys van augmentar els preus de la benzina sense plom van ser Castella-Lleó (8'8%), Castella-la Manxa (8'7%), Extremadura (8'6%), Cantàbria, Galícia i la Rioja (totes amb el 8'5%).